  Туспуктэм: vk.com (Министерство образования и науки Удмуртии) Майя Бывальцева Сьӧлта ёросын Калдӥ (Халды) чергуртысь шоръёзо школаез рос-прос тупатъям бере усьтӥзы. Со сярысь Удмуртиысь дышетонъя но тодосъя министерстволэн пресс-службаез ивортӥз. Школа юртын укноосты но ӧсъёсты, инженер коммуникацисты воштӥзы, отмосткаосты, выжъёсты но вӧлдтэтъёсты, липетэз тупатъязы. Химияя, физикая, биологияя, информатикавя, историяя, технологияя кабинетъёсты выль тӥрлык басьтӥзы, спортазлэз но школаысь музеез выльдӥзы. « Шумпотӥсько, пичиосыз кыкто нылъёсы дышетсконзэс таӵе чебер но туала интыын кутско шуыса. Анай-атайёсын школаетӥ ортчимы, зэм верасько – ми туж юн шумпотэмын! » Ольга Сушколва, нырысетӥ классэ мынэ нылъёслэн анайзы Школаез «Огъя Россия» партилэн калык программаезъя тупатъязы. Ватсалом, 2023-тӥ арын программае 23 школаос пырисько – Ижысь, Можгаысь, Глазкарысь, Сарапулысь, Алнаш, Красногорск, Сюмси, Эгра, Ува, Глаз, Балезино, Кез, Яр, Сьӧлта ёросъёсын. Сизьымаз школаосын тупатъян ужъёсты йылпумъязы ни. 2024-тӥ арын программа азьланьтӥськоз. Тодэ вайытом, 1-тӥ куарусёнэ Воткаын 5 номеро школалэсь 825 интылы чаклам выль корпуссэ усьтӥзы. Тегъёс: школаос Сьӧлта тупатъянужъёс Удмуртия  